  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 3-тӥ куарусёнэ  Удмуртилэн тӧлпо спортъя «Ижевская регата» кыкетӥ кубокез йылпумъяськиз. Кубокез Екатеринбургысь команда нуиз. Вормисьёслы кузьымъёс улосвыллэн тӧроез Александр Бречалов сётъяз. Со сярысь элькун тӧролэн но кивалтэтлэн пресс-службазы ивортӥз. Ӵошатсконъёсы пӧртэм улосвылъёсысь 23 команда пыриськиз, 16-ез со пӧлысь – элькунысьтымы. Вожвылъяськон яхтаослэн MX700 классазы ортчиз. Гонкаосы профессионалъёс но, любительёс но пыриськизы. Кыкетӥосыз нимаз зачётын мынӥзы. Кык команда быдэсак нылкышноослэсь вал. Екатеринбургысь «4 кпаитана» команда Ижкаре кыкетӥзэ лыктӥз. Кылем арын, стартын мукет яхтаен шуккиськеменызы сэерн, кыкетӥ луиз, туэ вормон понна вуиз. « Вормеммылы туж шумпотӥськом. Туэ шундыё, пӧсь, но, жаляса верано, тӧл ӧжытгес вал. Тренировкаосын умой, нош ӵошатсконъёсын ляб, пельтэмез но вошъяськылӥз. Нош куке тӧл туж зол вошъяське, секыт валаны, кудпалась со пельтоз. Радъясьёс ӟечокъёс: сыӵе вакчыи дыр куспын 21 гонка ортчытӥзы » Сергей Мусикин, «4 кпаитана» командалэн копитанэз Кыкетӥ инты ALGA SAILING команда басьтӥз, куинетӥ – HUGO. Любительёслэн командаоссы пушкын нырысетӥ куинь интыосты Удмуртиысь яхтсменъёс басьтӥзы: 1-тӥ инты – «Легенда 32» команда, 2-тӥ инты – «Костры рябин», 3-тӥ инты – «Криотехника». Куинь нунал ӵоже Иж тыметлэн ярдураз спортсменъёс понна висьыны но ужрадъёсы пыриськыны 3 сюрс 500-лэсь трос адями вуылӥз. Удмуртилэн тӧроез элькунысь ужбергатӥсьёслы тау кариз. « Ӵошен асьмеос туж бадӟым уж лэсьтӥськомы – калыкез спортэ кыскиськом, Удмуртилэсь туризмъя луонлыкъёссэ паськытатӥськом ео Ижкарын улӥсьёслэсь но куноослэсь улонзэс яркытгес но узыр пуштросъем кариськом » Александр Бречалов, Удмуртилэн тӧроез «Ижевская регата» улсын пиналъёслэн но ӵошатсконъёссы ортчӥзы. Озьы ик инклюзивной регата радъязы, отчы тазалыксыя сюбегатэм луонлыкъёсын адямиос пыриськизы. Тегъёс: Удмуртия Ижкар тымет ӵошатсконъёс  